Държавен вестник, бр. 37, 2025 г., стр. 29

БРОЙ  37	
Д Ъ Р Ж А В Е Н  В Е С Т Н И К 	
СТР.  29   
(2) За контрагентите с одобрени от рамката 
на Евросистемата за кредитна оценка вътреш­
ни рейтинговобазирани системи се извършват 
допълнителни проверки на оценката на кре­
дитното качество на вземания по кредити, 
включващи проверки на вероятността от не­
изпълнение по отношение на длъжниците по 
вземанията по кредити, които са използвани 
като обезпечение при кредитни операции на 
Евросистемата.
Предоставяне на доклад от одиторско дру­
жест­во, регистриран одитор
Чл. 14. За целите на чл. 11 и чл. 13 при 
поискване от Българската народна банка 
контрагентът предоставя доклад за извършена 
съответна проверка от одиторско дружество, 
регистриран одитор съгласно Закона за не­
зависимия финансов одит и изразяването на 
сигурност по устойчивостта.
Предоставяне на информация от контра­
гентите
Чл. 15. Контрагентите на БНБ по парична 
политика на Евросистемата са длъжни да 
предоставят на БНБ всяка необходима инфор­
мация във връзка с операциите по паричната 
политика на Евросистемата.
Г л а в а  ч е т в ъ р т а
НЕИЗПЪЛНЕНИЕ
Автоматични и дискреционни случаи на не­
изпълнение
Чл. 16. (1) Автоматични случаи на неиз­
пълнение от страна на контрагент са налице, 
когато:
1. компетентен съдебен или друг орган е 
постановил решение за откриване на про­
изводство по ликвидация на контрагента 
или за назначаване на ликвидатор или друг 
подобен администратор на контрагента, или 
за друга подобна процедура по отношение 
на контрагента; за целите на настоящата т. 1 
предприемането на мерки за предотвратява­
не на кризи или на мерки за управление на 
кризи по смисъла на Директива 2014/59/ЕС 
на Европейския парламент и на Съвета от 
15 май 2014 година за създаване на рамка за 
възстановяване и преструктуриране на кредит­
ни институции и инвестиционни посредници 
и за изменение на Директива 82/891/ЕИО на 
Съвета и директиви 2001/24/ЕО, 2002/47/ЕО, 
2004/25/ЕО, 2005/56/ЕО, 2007/36/ЕО, 2011/35/
ЕС, 2012/30/ЕС и 2013/36/ЕС и на регламенти 
(ЕС) № 1093/2010 и (ЕС) № 648/2012 на Евро­
пейския парламент и на Съвета (Директива 
2014/59/ЕС) срещу контрагент не представлява 
автоматичен случай на неизпълнение;
2. спрямо контрагента се прилагат блоки­
ране на средства и/или други мерки, вклю­
чително ограничителни мерки, наложени от 
Съюза съгласно член 75, член 215 или други 
подобни приложими разпоредби на Договора 
за функционирането на Европейския съюз, 
с които се ограничава възможността му да 
използва средствата си;
3. спрямо контрагента вече не се прилага 
системата за поддържане на минимални ре­
зерви на Евросистемата;
4. контрагентът вече не е субект на хар­
монизиран надзор на Съюза/ЕИП или на 
съпоставим надзор;
5. контрагентът става субект за ликвидация 
по смисъла на тази наредба.
(2) Дискреционни случаи на неизпълнение 
от страна на контрагента са налице, когато:
1. компетентен съдебен или друг орган 
е постановил по отношение на контрагента 
решение за мярка за намеса, различна от мяр­
ката по ал. 1, т. 1, която ограничава стопан­
ската му дейност, включително мораториум, 
оздравителна мярка или друга аналогична 
процедура, предназначена да защити или 
възстанови финансовото състояние на кон­
трагента и да избегне вземането на решение 
от вида, посочен в ал. 1, т. 1;
2. контрагентът вече не изпълнява опера­
тивните изисквания на БНБ, посочени в тази 
наредба, указанията, издадени въз основа 
на нея и/или Общите условия на БНБ, по 
отношение на конкретния инструмент или 
операция;
3. контрагентът писмено декларира не­
възможност да изплати всички или част от 
задълженията си или невъзможност да изпълни 
свои задължения, произтичащи от сделки по 
паричната политика или други сделки с БНБ 
или с друга национална централна банка, 
контрагентът прекратява осъществяването на 
дейността си съгласно учредителния си договор 
или аналогични учредителни документи или 
писмено декларира намерение да прекрати 
осъществяването на дейността си съгласно 
учредителния си договор или аналогични 
учредителни документи, между контрагента и 
кредиторите му е сключено доброволно общо 
споразумение или договореност, или контра­
гентът е или е счетен за неплатежоспособен 
или за намиращ се в невъзможност да изпълни 
свое изискуемо парично задължение;
4. предприети са процесуални стъпки преди 
вземането на решение съгласно ал. 1, т. 1 или 
т. 1, или т. 6 от настоящата алинея, включи­
телно предложение за отнемане на лиценза за 
извършване на дейност съгласно Директива 
2013/36/ЕС и Регламент (ЕС) № 575/2013; или 
Директива 2014/65/ЕС;